
Štátny výchovný program pre školský klub detí vypracoval Národný inštitút vzdelávania a mládeže. Schválilo Ministerstvo školstva, vedy, výskumu a športu Slovenskej republiky dňa 25. novembra 2022 pod číslom 2022/20417:3-A2140 s platnosťou od 1. septembra 2023. 


Štátny výchovný program pre školský klub detí

Úvod
Štátny výchovný program pre školský klub detí vymedzuje základné požiadavky štátu
na poskytovanie výchovy a vzdelávania v školských kluboch detí.
Štátny výchovný program:
- predstavuje štátom vymedzené ciele a obsah výchovy a vzdelávania v súlade
s aktuálnymi požiadavkami na zabezpečenie komplexného rozvoja osobnosti dieťaťa
s akcentom na výchovnú činnosť,
- zohľadňuje ciele a princípy výchovy v čase mimo vyučovania, výchovy vo voľnom čase
a neformálnej výchovy a vzdelávania,
- prispieva k ucelenému a vnútorne prepojenému systému základného vzdelávania,
prepája formálne a neformálne vzdelávanie,
- prispieva k formovaniu osobnosti dieťaťa v úzkej spolupráci s príslušnou základnou
školou a rodinou dieťaťa,
- zdôrazňuje demokratický prístup a prístup neformálnej výchovy a vzdelávania
vo výchovno-vzdelávacej činnosti umožňujúci zdieľanie osobných skúseností
a pohľadov na obsah i proces,
- akcentuje potrebu pracovať s rozmanitosťou detí, ich rôznorodým potenciálom,
nadaním aj znevýhodnením na princípe inklúzie vo výchove a vzdelávaní, ktorá je
determinovaná vytvorením podmienok a podporných opatrení v podobe integrovaného
systému prevencie, intervencie a personálneho posilnenia,
- predstavuje základný rámec pre tvorbu výchovných programov školských klubov detí,
ktoré sú prispôsobené miestnym podmienkam a deťom, ktoré ich navštevujú,
- je rámcom a východiskom pre tvorbu metodických materiálov pre školské kluby detí,
ktoré môžu podporovať realizáciu výchovného programu školského zariadenia,
- podporuje napĺňanie obsahovej dimenzie výchovy mimo vyučovania, čím vytvára
predpoklady plnohodnotnej prípravy detí na život,
- vytvára predpoklady na autonómne plánovanie a realizáciu výchovy a vzdelávania
v konkrétnych školských kluboch detí,
- zabezpečuje zmysluplnú realizáciu činností v školských kluboch detí zameranú na:
- oddych v čase mimo vyučovania a v čase školských prázdnin,
- záujmovú činnosť,
- prípravu na vyučovanie,
- vychádza z legislatívnych podmienok fungovania školských klubov detí a ich špecifík,
pre ktoré je typické, že:
- prijímanie detí do týchto zariadení nepodlieha prijímaciemu konaniu,
- účasť detí na výchovno-vzdelávacej činnosti sa zakladá na rozhodnutí
jedinca/zákonných zástupcov dieťaťa,
- činnosti a aktivity školského klubu detí vychádzajú zo záujmov detí, čím je
vytváraný dostatočný priestor pre individuálny prístup a vlastné tempo činnosti,
- časová voľnosť umožňuje flexibilitu vo využívaní rozmanitých foriem a metód
práce a vo využívaní rozmanitých priestorov na ich realizáciu.

 1.Ciele a poslanie výchovy

Poslaním školského klubu detí je umožniť deťom rozvíjať ich osobnostný potenciál, záujmy
a vzdelávacie potreby v podporujúcom prostredí uplatňujúcom požiadavky na výchovu mimo
vyučovania a výchovu vo voľnom čase, prostredníctvom princípov neformálneho vzdelávania.
Ciele výchovy a vzdelávania v školskom klube detí sú:
- rozvíjať spôsobilosti kľúčové pre život v 21. storočí v prepojení na ciele a profil absolventa
základného vzdelávania,
- rozvíjať spôsobilosti oceňovať voľný čas ako hodnotu, využívať ho zmysluplne a racionálne
pre svoj rozvoj,
- rozvíjať spôsobilosti plánovať a vyberať si vhodné činnosti na participáciu, rekreáciu
a relaxáciu,
- podporovať inkluzívny a individualizovaný (diferencovaný, personalizovaný) prístup
vo výchove a vzdelávaní, v centre ktorého stojí dieťa, jeho osobnostný potenciál
a výchovno-vzdelávacie potreby,
- podporovať podnikavosť, iniciatívnosť, tvorivosť a prirodzenú zvedavosť pri poznávaní
sveta okolo seba,
- uplatňovať a chrániť práva dieťaťa v spolupráci s rodinou, zriaďovateľom a ďalšími
zainteresovanými stranami (partnermi) podieľajúcimi sa na výchove,
- zabezpečiť oddych a relaxáciu detí po vyučovaní v škole,
- rozvíjať záujmy a napĺňať novo-vynárajúce sa potreby súčasných detí,
- podporovať aktivity vzťahujúce sa ku škole,
- zabezpečovať deťom podmienky na prípravu na vyučovanie.

Ciele ŠKD
Vlastné ciele ŠKD
· Vytvárať bezpečné , podnetné a priateľské prostredie pre všetky deti.
· Podporovať všestranný osobnostný rozvoj detí prostredníctvom záujmových a oddychových aktivít.
· Rozvíjať tvorivosť, fantáziu a manuálne zručnosti detí. 
· Viesť deti k samostatnosti, zodpovednosti a dodržiavaniu pravidiel.
· Podporovať pozitívne medziľudské vzťahy, vzájomný rešpekt a spoluprácu.
· Rozvíjať zdravý životný štýl, pohybové aktivity a pobyt v prírode.
· Posilňovať spoluprácu s rodičmi a vytvárať partnerstvo medzi rodinou a školou.

Ciele v súlade s princípmi a požiadavkami vzdelávania v 21.storočí
· Rozvíjať kritické myslenie, tvorivosť a schopnosť riešiť jednoduché problémy.
· Podporovať komunikačné a sociálne zručnosti prostredníctvom skupinových aktivít.
· Rozvíjať digitálnu gramotnosť primeranú veku a bezpečné správanie v digitálnom prostredí.
· Podporovať aktívne učenie, zvedavosť a motiváciu objavovať nové poznatky.
· Viesť deti k ochrane životného prostredia a zodpovednému správaniu.
· Rozvíjať finančnú, čitateľskú a prírodovednú gramotnosť hravou formou.
· Podporovať samostatnosť, sebareflexiu a zodpovednosť za vlastné konanie.
2.Formy výchovy a vzdelávania
Výchova a vzdelávanie sa organizuje ako denná , celodenná forma.
· pravidelná každodenná činnosť v oddeleniach  ŠKD,
· príležitostné podujatia,
· záujmové a tematické aktivity,
· pobyt vonku a vychádzky,
· projekty, súťaže, besedy, exkurzie a kultúrno – spoločenské podujatia.
Dĺžka dochádzky je od 11:00 do 16:30
Ranný klub: od – do: -----------------------
Počet detí: /max.26/
Organizačné formy:
· individuálna práca,
· skupinová práca,
· tímová práca,
· frontálna práca,
· komunitný kruh,
· vychádzky, exkurzie, súťaže a kultúrne podujatia.
Formy výchovy, ktoré využívame pri spontánnej činnosti, sú:
· voľné hry podľa záujmu detí,
· individuálne záujmové činnosti,
· spoločenské a stolové hry
· oddychové, relaxačné  a pohybové aktivity,
· rozhovory a neformálna komunikácia medzi deťmi.

Formy výchovy, ktoré realizujeme pri riadenej činnosti, sú:
· tematické a záujmové činnosti,
· tvorivé dielne a pracovné činnosti,
· športové a pohybové aktivity,
· environmentálne aktivity,
· čitateľské dramatické činnosti,
· projekty, besedy, súťaže a kvízy,
· vychádzky, exkurzie a kultúrne podujatia.

Personálne zabezpečenie ŠKD: 
Školský klub detí tvoria tri oddelenia, v ktorých pracujú tri kvalifikované vychovávateľky. ŠKD navštevujú žiaci 1.,2.,3., a 4. ročníka základnej školy, ktorí sú rozdelení do jednotlivých oddelení podľa organizačných potrieb školy
3.Výchovný jazyk
Výchovným jazykom v ŠKD je štátny jazyk Slovenskej republiky – slovenský jazyk. V školských kluboch detí, v ktorých sa výchova a vzdelávanie uskutočňuje v jazyku príslušnej národnostnej  menšiny, je súčasťou výchovno-vzdelávacej činnosti aj komunikácia v štátnom  - slovenskom jazyku. 
Tematické oblasti výchovy

Obsahovú dimenziu výchovy mimo vyučovania reprezentujú tri piliere – personalizácia, inklúzia a subjektívna pohoda, ktoré sú obsiahnuté v tematických oblastiach výchovy. 
Tematické oblasti výchovy sú:
1. Komunikácia a práca s informáciami
2. Sebarozvoj a svet práce
3. Zdravie a subjektívna pohoda
4. Spoločnosť a príroda
5. Kultúra a umenie
Výchovno-vzdelávacia činnosť v školských kluboch detí je vnútorne prepojená s obsahom
a cieľmi základného vzdelávania.
Tematické oblasti výchovy sú kompatibilné so vzdelávacími oblasťami základného
vzdelávania. V tematickej oblasti výchovy Komunikácia a práca s informáciami sú
integrované dve vzdelávacie oblasti – oblasť Jazyk a komunikácia a oblasť Matematika a práca
s informáciami. Tematická oblasť výchovy Sebarozvoj a svet práce je kompatibilná
so vzdelávacou oblasťou Človek a svet práce. Tematická oblasť výchovy Zdravie a subjektívna
pohoda súvisí so vzdelávacou oblasťou Zdravie a pohyb. V tematickej oblasti výchovy
Spoločnosť a príroda sú integrované dve vzdelávacie oblasti – Človek a spoločnosť a Človek
a príroda. Tematická oblasť výchovy Kultúra a umenie je kompatibilná so vzdelávacou
oblasťou Umenie a kultúra.
Ciele tematických oblastí výchovy sú prispôsobené požiadavkám 21. storočia, záujmom
a potrebám súčasných detí i trendom vo svete vzdelávania (digitalizácia, informatizácia,
inklúzia, individualizácia a diferenciácia a i.). V tematických oblastiach výchovy sú
integrované všetky ciele základného vzdelávania, ktoré boli adaptované vo vzťahu k charakteru
výchovy mimo vyučovania a špecifikám výchovno-vzdelávacej činnosti v školskom klube detí
v reálnej pedagogickej praxi. Tematické oblasti výchovy sú vzájomne prepojené, prelínajú sa
a nevystupujú ako samostatné a izolované časti. Nie sú uzavretým celkom, ale otvorenou
obsahovou dimenziou výchovy mimo vyučovania, čo umožňuje ich aktualizáciu, inováciu
a obohatenie v rámci výchovných programov školských zariadení. Napĺňaním cieľov
tematických oblastí výchovy sa školské kluby detí plnohodnotne podieľajú na intrapersonálnom
i interpersonálnom rozvoji detí a ich príprave na život.
Na úrovni plánovania obsahu výchovy a vzdelávania v konkrétnych školských kluboch detí sa
odporúča vzájomné prelínanie a striedanie tematických oblastí výchovy. Tematické oblasti
výchovy je možné implementovať v rámci všetkých druhov činností, s rešpektovaním
zabezpečenia psychohygieny detí a ich oddychu v čase mimo vyučovania a v čase školských
prázdnin. V školskom klube detí sa realizujú najmä oddychová a rekreačná činnosť, záujmová
činnosť a príprava na vyučovanie.

4.1.Charakteristika a ciele tematických oblastí výchovy
4.1.1 Komunikácia a práca s informáciami
 Charakteristika (opis) tematickej oblasti výchovy
 Verbálna a neverbálna komunikácia, virtuálna komunikácia, efektívna komunikácia, budovanie digitálnej stopy.
 Riešenie konfliktov, aktívne počúvanie, prezentačné zručnosti. 
Kritické myslenie, riešenie problémov, vyhľadávanie a detegovanie informácií (fakty, argumenty, názor, pocit, hoax), objektivita subjektivita interpretácií, komparácia informácií, overovanie informácií. 
Čitateľská, matematická a digitálna gramotnosť.
	
	Ciele tematickej oblasti výchovy Komunikácia a práca s informáciami

	1.
	Osvojovať si schopnosti prezentačných zručností, diskutovať, obhajovať vlastné názory s využitím analytických zručností a kritického myslenia.

	2.
	Vyjadrovať názory ústnou aj  písomnou formou v súlade s komunikačnou situáciou, v rôznom komunikačnom prostredí.

	3.
	Vyjadrovať svoje myšlienky v materinskom aj cudzom jazyku, pracovať s knihou, tvoriť testy rôznych štýlov, tvoriť vlastné texty, pochopiť funkcie písanej reči a porozumieť významu textu.

	4.
	Aplikovať informatickú kultúru založenú na rešpektovaní právnych a estetických zásad používania IKT  a mediálnych produktov.

	5.
	Používať kritické a analytické myslenie pri poznávaní nebezpečenstva internetu a online prostredia ( dostupnosť informácií, strata súkromia, otvorenosť k ľuďom).

	6.
	Rozvíjať jazykové a komunikačné zručnosti s ohľadom na čistotu jazykového prejavu, rozvoja slovnej zásoby a gramatickej správnosti vyjadrovania.

	7.
	Osvojovať si komunikačnú etiku.

	8.
	Využívať matematické myslenie a logické operácie v každodennom živote a štúdiu.



 
4.1.2. Sebarozvoj a svet práce

Charakteristika (opis) tematickej oblasti výchovy
Personalizácia – priestor pre objavovanie a definovanie seba.
Sebadôvera, sebapoznávanie – kto som, kým sa chcem stať, o čom snívam.
Manažment času (angl. time management), sebadisciplína, pevná vôľa. Budovanie „mojej
značky“ – prezentovanie seba.
Mäkké zručnosti (angl. soft skills) – tímová spolupráca, kooperácia, asertivita, tvorivé
myslenie, empatia.
Riešenie konfliktov, správne sa rozhodovať, vyjednávanie, atraktivita povolaní, nové pracovné
pozície, digitalizácia a informatizácia
	
	Ciele tematickej oblasti výchovy Sebarozvoj a svet práce

	1.
	Prejavovať podnikavosť, iniciatívnosť, tvorivosť a prirodzenú zvedavosť pri poznávaní sveta okolo seba.

	2.
	Osvojovať si zručnosti riešiť konflikty, vyjadrovať svoje postoje a názory na primeranej úrovni empatie a asertivity.

	3.
	Zapájať sa úspešne do bežného života rozvíjaním zručností finančnej gramotnosti.

	4.
	Aplikovať metakognitívne stratégie pri postupoch vlastného učenia sa.

	5.
	Využívať vlastné záujmy na podporu sebarealizácie a voľby povolania.

	6.
	Aplikovať zručnosti kooperácie a spolupráce ako člen tímu, sociálnej skupiny.

	7.
	Nadobúdať pracovné zručnosti v rôznych oblastiach ľudskej činnosti.

	8.
	Byť zodpovedný za pracovné úlohy – dokončiť začatú prácu.


Zdravie a subjektívna pohoda
Charakteristika (opis) tematickej oblasti výchovy
Fyzické zdravie, duševné zdravie, zdravý životný štýl, životospráva, šport, cvičenie, režim dňa.
Motivácia, ašpirácie, túžby.
Postoje, názory.
Sila prítomného okamihu, prežívanie svojej pozície – člena tímu, skupiny ako časť rastu, života.
Subjektívna pohoda (angl. wellbeing) ako schopnosť bytia bez strachu, úzkosti, nežiť v obrane.
Pocit šťastia – čo ma robí šťastným, čo mi prináša radosť.
Pocit spokojnosti – zmysel života.
Skutočný život a virtuálna realita.

     4.1.3.    Zdravie a subjektívna pohoda
Charakteristika (opis) tematickej oblasti výchovy
Fyzické zdravie, duševné zdravie, zdravý životný štýl, životospráva, šport, cvičenie, režim dňa.
Motivácia, ašpirácie, túžby.
Postoje, názory.
Sila prítomného okamihu, prežívanie svojej pozície – člena tímu, skupiny ako časť rastu, života.
Subjektívna pohoda (angl. wellbeing) ako schopnosť bytia bez strachu, úzkosti, nežiť v obrane.
Pocit šťastia – čo ma robí šťastným, čo mi prináša radosť.
Pocit spokojnosti – zmysel života.
Skutočný život a virtuálna realita.
	
	Ciele tematickej oblasti výchovy Zdravie a subjektívna pohoda

	1.
	Vykonávať činnosti zodpovedajúce svojmu osobnému potenciálu v oblasti pohybových aktivít, športu a telesnej výchovy.

	2.
	Dosahovať duševnú rovnováhu prostredníctvom kompenzácie duševného a fyzického zaťaženia školského vyučovania pohybovými aktivitami.

	3.
	Získať informácie o zdravom životnom štýle a uspokojiť svoje fyzické potreby( spánok, strava, pohyb, odpočinok) vo svojom dennom režime.

	4.
	Využívať svoje osobné záujmy na vlastnú sebarealizáciu a relaxáciu.

	5.
	Využívať svoj talent a nadanie na vyjadrovanie svojej životnej spokojnosti.

	6.
	Mať pozitívny vzťah k pohybovým aktivitám a športu s ich pravidelným začlenením do denného režimu.

	7.
	Získať informácie o situáciách ohrozujúcich zdravie a vedieť poskytnúť prvú pomoc na veku primeranej úrovni. Poznať dôležité linky pomoci.

	8.
	Upevňovať hygienické zásady, návyky základných sebaobslužných činností, poznať kultúru stolovania a aplikáciu zásad slušného správania v praxi.

	9.
	Prejaviť prosociálne zručnosti pri sebapoznávaní, riešení emočných problémov, mať schopnosť zvládnuť vlastné pozitívne a negatívne emócie, riešiť kvalitu vzťahov s rodičmi, spolužiakmi, učiteľmi/vychovávateľmi.

	10.
	Získať správne návyky držania tela a mať kultivovaný pohybový prejav.

	11.
	Nadobudnúť odolnosť a zdravé sociálne návyky ako prevenciu pred rizikovým správaním



                          
4.1.4.   Spoločnosť a príroda
Spoločnosť a príroda
Charakteristika (opis) tematickej oblasti výchovy
Hodnoty v spoločnosti, sloboda, demokracia, práva a povinnosti. Ľudské práva.
Sociálne znevýhodnené (vylúčené) skupiny.
Inkluzívny prístup k životu – prijatie druhého za partnera, spoločníka, spolutvorcu.
Medziľudské vzťahy, tolerancia, akceptácia, rešpektovanie, dialóg, konsenzus, kompromis,
lojalita.
Trvalo udržateľný rozvoj.
Planéta Zem.
Vesmír.
Globálne problémy ľudstva.
	
	Ciele tematickej oblasti výchovy Spoločnosť a príroda

	1.
	Utvrdzovať etické správanie, prijímanie odlišnosti, občianske postoje a zručnosti ako trvalé aspekty občianskej spoločnosti.

	2.
	Upevňovať vlastné poznanie a aplikáciu spoločenských, kultúrnych a právnych
noriem v správaní voči okoliu.

	3.
	Diskutovať o mediálne aktívnych skupinách, ktoré spochybňujú demokratické
hodnoty a propagujú extrémizmus v rôznych oblastiach (napr. youtuberi, influenceri
propagujúci nežiadúce postoje a názory v rozpore s demokratickými hodnotami
a spoločenskými normami).

	4.
	Aplikovať prírodovedné vedomosti a formulovať argumenty na podporu rozhodnutí
a odporúčaní súvisiacich so spoločenskými alebo globálnymi výzvami.

	5.
	Demonštrovať zásady environmentálneho prístupu k životnému prostrediu.

	6.
	Rozvíjať abstraktné myslenie smerujúce k pochopeniu podstaty témy a aj
experimentovanie a bádanie.

	7.
	Zapájať sa do výberu a realizácie dobrovoľníckych aktivít.



4.1.5  Kultúra a umenie
Charakteristika (opis) tematickej oblasti výchovy
Kultúrne dedičstvá – tradície, zvyky, obyčaje.
Rozmanitosť a vplyv iných kultúr.
Národná hrdosť, vlastenectvo. Slovensko – moja krajina.
Náboženstvá.
Národnostné menšiny.
Umenie – výtvarné, hudobné, literárno-dramatické.
Sebavyjadrenie cez umenie.

	
	Ciele tematickej oblasti výchovy Kultúra a umenie

	1.
	Aplikovať podnety moderného výtvarného umenia, podnety inšpirované dejinami
umenia, podnety architektúry, podnety fotografie, podnety videa a filmu, podnety
elektronických médií, podnety dizajnu a remesiel, podnety speváckej
a inštrumentálnej činnosti, podnety iných oblastí poznávania sveta pri vlastnom
experimentovaní, rozvíjaní tvorivosti a kreativity postavených na vlastnom zážitku
a skúsenosti.



	2.
	Nadobudnúť interkultúrne kompetencie a uvedomovať si vzájomný vplyv rôznych
kultúr na Slovensku v kontexte histórie a súčasnosti.

	3.
	Využívať rôzne formy umenia (hudobné, výtvarné, dramatické, tanečné) na vlastné
sebavyjadrenie, originálne reflexie skutočnosti, schopnosti kritického čítania
a interpretácie.

	4.
	Prejavovať vzťah k ľudovým tradíciám, ochrane a poznávaní kultúrneho dedičstva,
poznávaniu kultúrnych hodnôt umenia.

	5.
	Využívať pri komunikácii a interakcii s ľuďmi poznatky o kultúrach, náboženstve
a tradíciách národnostných menšín žijúcich na Slovensku.

	6.
	Vnímať umenie a kultúru na základe súčasných kultúrnych procesov a aktuálnych
problémov, chápať význam estetických faktorov a estetickej činnosti v každodennom
živote, význam umenia v živote jednotlivca a spoločnosti.

	7.
	Rozvíjať poznanie seba ako euroobčana v oblasti kultúry, využívať skúsenosti
muzeálnej a galerijnej pedagogiky.




5. Prílohy
5.1.Vnútorný poriadok ŠKD 
Riadenie a organizácia školského klubu detí
1. Školský klub detí ( ďalej len „ŠKD“) je školské zariadenie, ktoré zabezpečuje výchovu a vzdelávanie detí v čase mimo vyučovania.
2.Činnosť ŠKD sa riadi zákonom č.306/2009 Z. z. o školských zariadeniach , školským vzdelávacím programom a týmto vnútorným poriadkom.
3. Za činnosť ŠKD zodpovedá riaditeľ školy.
4.Priamu výchovno – vzdelávaciu činnosť zabezpečujú kvalifikovaní vychovávatelia.
5.ŠKD vytvára podmienky na oddych, záujmovú činnosť, prípravu na vyučovanie, rozvoj tvorivosti, samostatnosti a zdravého životného štýlu detí.
Prevádzka ŠKD
1.ŠKD je v prevádzke počas pracovných dní školského vyučovania.
2.Prevádzkový čas je od 11:15 do 16:30.
3.Počas školských prázdnin je prevádzka zabezpečená podľa rozhodnutia riaditeľa školy a záujmu zákonných zástupcov.
4.Dieťa musí dodržiavať pokyny vychovávateľov, školský poriadok a zásady bezpečnosti.
5.Priestory ŠKD musia byť udržiavané v čistote a poriadku.
Zaraďovanie detí
1. Do ŠKD sa prijíma dieťa na základe písomnej žiadosti zákonného zástupcu.
2.O prijatí rozhoduje riaditeľ školy.
3.Zaradenie dieťaťa platí na príslušný školský rok.
4.Zákonný zástupca je povinný oznámiť všetky zmeny týkajúce sa dochádzky alebo zdravotného stavu.
Dochádzka detí
1. Dieťa navštevuje ŠKD  podľa údajov uvedených na prihláške.
2. Odchod dieťaťa z ŠKD sa uskutočňuje podľa písomného oznámenia zákonného zástupcu.
3. Dieťa môže odísť samo iba na základe písomného súhlasu zákonného zástupcu.
4. Neprítomnosť dieťaťa je zákonný zástupca povinný oznámiť vychovávateľovi.
5.Dieťa je povinné správať sa slušne, rešpektovať ostatné deti, zamestnancov školy a chrániť školský majetok.
Príspevok na úhradu za pobyt dieťaťa v ŠKD
1. Výšku mesačného príspevku určuje zriaďovateľ školy všeobecne záväzným nariadením(VZN).
2. Príspevok uhrádza zákonný zástupca v termíne určenou školou.
3.Od platenia príspevku môže byť zákonný zástupca oslobodený , alebo mu môže byť príspevok znížený v prípadoch ustanovených právnymi predpismi alebo VZN zriaďovateľa.
4. Neuhradenie príspevku môže byť dôvodom na ukončenie dochádzky dieťaťa do ŠKD po predchádzajúcom upozornení zákonného zástupcu.
Záverečné ustanovenia
1. Tento vnútorný poriadok je záväzný pre všetkých zamestnancov ŠKD, deti a zákonných zástupcov.
2. Každý účastník je povinný oboznámiť sa s jeho obsahom a dodržiavať jeho ustanovenia.
3.Zmeny a doplnenia vnútorného poriadku schvaľuje riaditeľ školy.
4.Tento vnútorný poriadok nadobúda účinnosť dňom jeho schválenia riaditeľom školy.

 
5.2.Pravidlá bezpečného ŠKD
Zaistenie bezpečnosti a ochrany zdravia žiakov a pedagogických pracovníkov pri vzdelávaní podľa platných noriem: 
Pravidlá bezpečnosti a ochrany zdravia v školskom klube detí
Školský klub detí zabezpečuje bezpečnosť a ochranu zdravia detí a pedagogických zamestnancov počas celej výchovno – vzdelávacej činnosti v súlade s platnými právnymi predpismi, školským poriadkom a internými smernicami školy.
1. Pravidlá týkajúce sa prostredia
Na zaistenie bezpečného a zdravého prostredia sa dodržiavajú tieto zásady:
· triedy a ostatné priestory ŠKD musia byť čisté, upratané a pravidelne dezinfikované,
· nábytok musí zodpovedať veku a telesným proporciám detí,
· podlahy musia byť bezpečné, nepoškodené a protišmykové,
· priestory musia byť dostatočne osvetlené prirodzeným aj umelým svetlom,
· zabezpečuje sa pravidelné vetranie miestností a primeraná teplota,
· deti musia mať prístup k pitnej vode a hygienickým zariadeniam,
· elektrické zariadenia, okná, dvere a ostatné vybavenie musia byť pravidelne kontrolované a udržiavané v bezpečnom stave,
· únikové cesty a východy musia zostať voľné a označené,
· pri pobyte vonku sa využívajú len bezpečné ihriská a priestory určené na pohyb detí.
2.Pravidlá týkajúce sa správania detí
Každé dieťa je povinné:
· dodržiavať pokyny vychovávateľa,
· správať sa ohľaduplne voči spolužiakom aj zamestnancom školy,
· svojvoľne neopúšťať priestory ŠKD  ani školského areálu,
· dodržiavať osobnú hygienu a hygienické návyky,
· používať pomôcky, hračky a športové náradie bezpečne a podľa pokynov,
· neohrozovať svoje zdravie ani zdravie ostatných detí,
· bezodkladne oznámiť vychovávateľovi každý úraz, nevoľnosť alebo nebezpečnú situáciu,
· chrániť školský majetok a udržiavať poriadok vo svojom okolí.
3.Povinnosti vychovávateľov
· zabezpečovať nepretržitý pedagogický dozor nad deťmi,
· pravidelne poučovať deti o zásadách bezpečnosti,
· kontrolovať bezpečný stav priestorov, pomôcok a zariadení,
· viesť evidenciu úrazov a bezodkladne informovať vedenie školy a zákonných zástupcov o vzniknutých úrazoch,
· pri organizovaní vychádzok, športových alebo kultúrnych podujatí zabezpečiť primeraný dozor a dodržiavanie bezpečnostných opatrení.
4.Postup pri úraze
V prípade úrazu alebo náhleho zhoršenia zdravotného stavu dieťaťa:
· vychovávateľ poskytne primeranú prvú pomoc,
· podľa závažnosti privolá zdravotnú záchrannú službu,
· bezodkladne informuje zákonného zástupcu dieťaťa,
· úraz zaeviduje do knihy školských úrazov podľa pltných právnych predpisov.
Záverečné ustanovenie
Dodržiavanie pravidiel bezpečnosti a ochrany zdravia je povinné pre všetky deti, pedagogických zamestnancov  aj ostatných pracovníkov školy. Cieľom týchto pravidiel je vytvoriť bezpečné , zdravé a podnetné prostredie pre všetkých účastníkov výchovno – vzdelávacieho procesu v školskom klube detí.

 5.3.Domáci poriadok školského klubu
Článok 1
Úvodné ustanovenia
1. Domáci poriadok školského klubu detí (ďalej len „ ŠKD“) upravuje organizáciu činnosti, práva a povinnosti detí, zákonných zástupcov a pedagogických zamestnancov.
2. Je záväzný pre všetky deti navštevujúce ŠKD, ich zákonných zástupcov a zamestnancov školy.
3. Cieľom domáceho poriadku je vytvoriť bezpečné, príjemné a podnetné prostredie pre výchovu a vzdelávanie detí.

Článok 2
Organizácia činnosti ŠKD
1. ŠKD zabezpečuje výchovno – vzdelávaciu činnosť v čase mimo vyučovania.
2. Prevádzka ŠKD je počas pracovných dní podľa rozvrhu školy.
3. Činnosť zabezpečujú kvalifikovaní vychovávatelia.
4. Program ŠKD zahŕňa oddychové, rekreačné, záujmové a prípravné činnosti na vyučovanie.

Článok 3
Práva detí
Dieťa má právo:
· na bezpečné a zdravé prostredie,
· na ochranu pred diskrimináciou, násilím a šikanovaním,
· na rešpektovanie svojej osobnosti,
· zapájať sa do všetkých aktivít ŠKD podľa svojich schopností
· vyjadriť svoj názor primeraným spôsobom, 
· na odpočinok, hru a primerané voľnočasové aktivity.

Článok 4
Povinnosti detí
Dieťa je povinné:
· dodržiavať domáci poriadok a pokyny vychovávateľov,
· správať sa slušne a ohľaduplne,
· chrániť svoje zdravie aj zdravie ostatných,
· neubližovať spolužiakom,
· udržiavať poriadok vo svojom okolí,
· šetrne zaobchádzať  s majetkom školy,
· dodržiavať hygienické návyky,
· svojvoľne neopúšťať priestory ŠKD

Článok 5
Práva a povinnosti zákonných zástupcov
Zákonný zástupca:
· prihlasuje dieťa do ŠKD písomnou prihláškou,
· zabezpečuje pravidelnú dochádzku dieťaťa,
· oznamuje zmeny v odchode dieťaťa písomne,
· informuje vychovávateľa o zdravotnom stave dieťaťa,
· uhrádza príspevok za pobyt dieťaťa v stanovenom termíne,
· spolupracuje s vychovávateľom pri riešení výchovných problémov.

Článok 6
Dochádzka a odchod detí
1. Dieťa prichádza do ŠKD po skončení vyučovania.
2. Z ŠKD odchádza podľa údajov uvedených v prihláške alebo na základe písomného oznámenia zákonného zástupcu.
3.Dieťa môže odísť samo iba s písomným súhlasom zákonného zástupcu.
4. Neprítomnosť dieťaťa je potrebné včas oznámiť vychovávateľovi.

Článok 7
Bezpečnosť a ochrana zdravia
1.Počas pobytu v ŠKD zabezpečuje bezpečnosť detí vychovávateľ.
2. Deti dodržiavajú pokyny pri hrách, vychádzkach a športových aktivitách.
3.Každý úraz alebo nevoľnosť dieťa oznámi vychovávateľovi.
4.V priestoroch ŠKD je zakázané nosiť nebezpečné predmety alebo látky.

Článok 8
Správanie detí
Deti:
· pozdravia pri príchode a odchode,
· správajú sa slušne ku všetkým zamestnancom školy
· používajú vhodný slovník
· rešpektujú pravidlá kolektívu
· pomáhajú mladším a slabším spolužiakom,
· riešia konflikty pokojnou formou.

Článok 9
Ochrana školského majetku
1. Deti sú povinné šetrne zaobchádzať s nábytkom , učebnými pomôckami, hračkami a športovým vybavením.
2.Každé poškodenie majetku oznámia vychovávateľovi.
3.Úmyselne spôsobenú škodu uhrádza zákonný zástupca podľa platných právnych predpisov.

Článok 10
Záverečné ustanovenia
1. S domácim poriadkom sú oboznámené všetky deti, zákonní zástupcovia a zamestnanci ŠKD.
2.Domáci poriadok nadobúda účinnosť dňom schválenia riaditeľom školy.
3.Zmeny a doplnky domáceho poriadku schvaľuje riaditeľ školy.

5.4.Plán práce ŠKD

	Mesiac
	Cieľ mesiaca
	Tematické zameranie
	Podujatia

	September – Sme jedna partia
	1.uľahčiť adaptáciu detí na prostredie v ŠKD.
2.vytvárať pozitívne vzťahy v kolektíve.
3.rozvíjať komunikačné zručnosti.
4.oboznámiť deti s pravidlami bezpečnosti.

	1.Hra nás spája.
2.Spoznávame seba, kamarátov a školu.
3.Bezpečne do školy a domov.
4.Tvoríme pravidlá nášho klubu.
	1.Zoznamovacie popoludnie
2.Jesenná vychádzka.
3.Európsky týždeň mobility



	Mesiac
	Cieľ mesiaca
	Tematické zameranie
	Podujatia

	Október – Objavujeme krásy jesene
	1.rozvíjať vzťah k prírode.
2.podporovať tvorivosť.
3. viesť deti k ochrane životného prostredia.
	1.Farebná jeseň
2.Stromy a ich význam.
3.Mesiac úcty k starším.
4.Jesenné športovanie.
	1. Jesenné tvorivé dielne
2.Výstava z prírodnín.
3.Beseda so starými rodičmi.



	Mesiac
	Cieľ mesiaca
	Tematické zameranie
	Podujatia

	November – Dobro nás sprevádza
	1.rozvíjať empatiu a ohľaduplnosť.
2.upevňovať priateľské vzťahy.
3.podporovať zdravotný životný štýl.
	1.Priateľstvo
2.Pomáhame druhým.
3.Starostlivosť o zdravie.
4.Jesenné športové hry.
	1.Svetový deň láskavosti.
2.Deň zdravej výživy.
3.Týždeň priateľstva.



	Mesiac
	Cieľ mesiaca
	Tematické zameranie
	Podujatia

	December – Čaro Vianoc
	1.rozvíjať úctu k tradíciám.
2.podporovať tvorivosť.
3.viesť deti k štedrosti a pomoci.
	1.Mikuláš.
2.Advent.
3.Vianočné zvyky.
4.Dobré skutky.
	1.Mikulášske posedenie.
2.Vianočné dielne.
3.Vianočná besiedka.



	Mesiac
	Cieľ mesiaca
	Tematické zameranie
	Podujatia

	Január – Nový rok plný poznania
	1.podporovať vytrvalosť.
2.upevňovať zdravý životný štýl.
3.rozvíjať čitateľskú gramotnosť.
	1.Zimná príroda
2.Bezpečné zimné športy.
3.Novoročné predsavzatia.
4.Objavujeme nové vedomosti.

	1.Zimné športové popoludnie.
2.Čitateľský maratón.
3.Snehové hry.



	Mesiac
	Cieľ mesiaca
	Tematické zameranie
	Podujatia

	Február – Tvoríme a zabávame sa
	1. rozvíjať fantáziu.
2.podporovať spoluprácu.
3.rozvíjať kultúrne cítenie.
	1.Fašiangy.
2.Hudba a tanec.
3.Karneval.
4.Radosť z pohybu.
	1.Karneval.
2.Tanečné popoludnie.
3.Súťaž o najkrajšiu masku.



	Mesiac
	Cieľ mesiaca
	Tematické zameranie
	Podujatia

	Marec – Mesiac knihy
	1.rozvíjať čitateľskú gramotnosť.
2.podporovať komunikáciu.
3.viesť deti k samostatnému učeniu.
	1.Knihy.
2.Rozprávky.
3.Knižnica
4.Svet rozprávkových hrdinov.
	1.Návšteva knižnice.
2.Čítame mladším kamarátom.
3.Rozprávková noc.



	Mesiac
	Cieľ mesiaca
	Tematické zameranie
	Podujatia

	Apríl – Zem je náš domov
	1.rozvíjsť environmentálne cítenie.
2.viesť deti k ochrane prírody.
3.podporovať pracovné návyky.
	1.Deň Zeme.
2.Triedenie odpadu.
3.Rastliny a zvieratá.
4.Veľkonočné tradície.
	1.Upratovanie okolia školy.
2.Ekologické hry.
3.Veľkonočné tvorivé dielne.



	Mesiac
	Cieľ mesiaca
	Tematické zameranie
	Podujatia

	Máj – Rodina a priateľstvo
	1.rozvíjať úctu k rodine.
2.podporovať spoluprácu.
3.upevňovať zdravé medziľudské vzťahy.
	1.Deň matiek.
2.Rodina.
3.Priateľstvo.
4.Športujeme spolu.
	1.Tvorba darčekov ku Dňu matiek.
2.Rodinné popoludnie.
3.Športový deň.



	Mesiac
	Cieľ mesiaca
	Tematické zameranie
	Podujatia

	Jún – Tešíme sa na prázdniny
	1.zhodnotiť školský rok.
2.upevniť zásady bezpečnosti počas prázdnin.
3.podporovať radosť z pohybu a spoločných zážitkov.
	1.MDD.
2.Leto.
3.Bezpečné prázdniny.
4.Spomienky na školský rok.
	1.Deň detí.
2.Olympiáda ŠKD.
3.Turistická vychádzka.
4.Rozlúčka so školským rokom.



Celoročné úlohy
Počas celého školského roka sa budú priebežne rozvíjať tieto oblasti:
· komunikačné a sociálne zručnosti
· čitateľská , digitálna a finančná gramotnosť primeraná veku
· zdravý životný štýl
· environmentálna výchova
· kultúra správania a stolovania
· osobná hygiena a bezpečnosť
· tvorivosť, spolupráca a vzájomná pomoc
· príprava na vyučovanie formou didaktických hier, opakovanie učiva a individuálnej pomoci
	5.5. Denný režim ŠKD
	
Rodičia, ktorí prihlásili svoje deti do ŠKD, musia rešpektovať časový harmonogram:
od skončenia vyučovania do 14.00 – hygiena, obed, oddychová činnosť
14.00 – 14.30           vychádzka, pobyt na školskom dvore
14.30 – 15.30           príprava na vyučovanie
15.30 – 16.30           záujmová činnosť, spoločné hry v herni

